ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-Е.03.01-377845/8-2018 од 03.09.2018. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 368/2018 (3000/0441/2018), за набавку добара - Средство за кондиционирање воде намењено за СДГ Обреновца, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења и измене конкурсне документације:

**ПИТАЊЕ 1**: Наручилац у конкурсној документацији захтева да течна смеса мора да садржи у саставу средство за стварање заштитног филма преко магнетитног слоја и средство за везивање кисеоника. С обзиром да је процес стварања заштитног филма преко магнетита познат под називом пасивизација, да ли је наручилац предвидео да средство за везивање кисеоника тј. дезоксидант врши и пасивизацију и да ли је у том случају довољна само једна компонента у производу или више компоненти за тражену функцију?

**ОДГОВОР 1:** Наручилац подразумева да једно средство врши  везивање кисеоника и стварање заштитног пасивизационог филма и у складу са наведеним извршиће измену конкурсне документације.

**ПИТАЊЕ 2**: Наручилац је у конкурсној документацији прописао да „Производ мора да садржи компоненту за отклањање постојећих наслага“ али није дефинисао врсту наслага. Да ли се под постојећим наслагама подразумева отклањање наслага каменца?

**ОДГОВОР 2:** Подразумева се да производ отклања постојеће наслаге каменца.

**ПИТАЊЕ 3**: Наручилац је предвидео квалитет воде и дао одређене параметре у табели из којих се може закључити да је потребна алкализација воде у циркулацији, али у техничкој спецификацији наручилац није предвидео компоненту која врши функцију алкализације. Да ли ће наручилац предвидети да у саставу траженог постоји и компонента која врши функцију алкализације, а која у целини одговара потребама наручиоца и нема за последицу неповољно дејство за систем?

**ОДГОВОР 3:** Компоненте у саставу производа за алкализацију могу бити натријум хидроксид или калијум хидроксид и наручилац ће у складу са наведеним извршити измену конкурсне документације.

**ПИТАЊЕ 4**: Да ли ће наручилац предвидети минималне или максималне границе пјединих компоненти које су у саставу траженог добра и које могу битно утицати на квалитет и потрошњу производа у примени?

**ОДГОВОР 4:** Наручилац неће одређивати минималне или максималне границе појединих компоненти које су у саставу траженог добра.

**ПИТАЊЕ 5**: С обзиром на техничку спецификацију очигледно је да се могу понудити разни производи различитог хемијског састава и различите потрошње, тако да ће од састава производа зависити утрошак по јединици мере, а самим тим и економичност, као и резултати кондиционирања. У том смислу критеријум најниже понуђене цене може имати за последицу штету на страни наручиоца у смислу далеко веће потрошње производа. Да ли ће наручилац извршити измену конкурсне документације и критеријум најниже понуђене цене одредити према потрошњи производа по кубику воде у циркулацији што је једино исправно?

**ОДГОВОР 5:** Наручилац остаје при критеријум најниже цене, као критеријуму за избор најповољније понуде.

**ПИТАЊЕ 6**: Наручилац захтева да тражени производ у саставу садржи средство за очвршћавање муља и средство за кондиционирање муља, што је нејасно. Да ли ће наручилац појаснити или исправити овај недостатак у конкурсној документацији?

**ОДГОВОР 6:** Одговор је обухваћен првом изменом конкурсне документације број 105-Е.03.01-377845/7-2018 од 30.08.2018.године.

**ПИТАЊЕ 7**: Да ли ће наручилац одредити физичко хемијске карактеристике траженог производа, као што су, пХ, густина, п-алкалитет, како би потенцијални понуђачи имали параметре на основу којих би понудили одговарајући производа?

**ОДГОВОР 7:** Наручилац ће извршити измену конкурсне документације у оквиру техничке спецификације која се односи на физичко хемијска својства производа.